ธงชาติจีน - วิกิพีเดีย

# ธงชาติจีน

### จากวิกิพีเดีย สารานุกรมเสรี

ธงชาติสาธารณรัฐประชาชนจีน อัตราส่วน 2:3
แบบการสร้าธงชาติสาธารณรัฐประชาชนจีนที่ถูกต้อง
ธงประจำกองทัพปลดปล่อยประชาชนจีน สัดส่วน 4:5
ธงรัฐนาวีแห่งสาธารณรัฐประชาชนจีน

ธงชาติจีน ในที่นี้หมายถึงธงประจำชาติของสาธารณรัฐประชาชนจีน มีชื่อเรียกทั่วไปว่า ธงแดงดาว 5 ดวง (จีนย่อ: 五星红旗 พินอิน: wǔ xīng hóng qí) มีต้นแบบมาจากธงชาติจีนที่เจิงเหลียนซง นักเศรษฐศาสตร์และศิลปินชาวรุ่ยอาน ออกแบบและส่งเข้าประกวดต่อสภาที่ปรึกษาทางการเมืองของจีน (ซึ่งเป็น 1 ในธง 3,012 แบบที่ส่งเข้าประกวดจากทั่วประเทศ) ภายหลังสภาที่ปรึกษาทางการเมืองได้ปรับปรุงแบบธงบางประการและประกาศรับรองแบบธงเมื่อวันที่ 27 กันยายน พ.ศ. 2492 และประกาศใช้เป็นธงชาติอย่างเป็นทางการในวันสถาปนาสาธารณรัฐประชาชนจีน เมื่อวันที่ 1 ตุลาคม ปีเดียวกัน พร้อมกับการประกาศใช้เพลงชาติและตราสัญลักษณ์ประจำชาติ

## [แก้] ลักษณะธง

ธงชาติสาธารณรัฐประชาชนจีนเป็นธงรูปสีเหลี่ยมผืนผ้า กว้าง 2 ส่วน ยาว 3 ส่วน พื้นสีแดง ที่มุมธงบนด้านต้นธงมีรูปดาวสีเหลือง 5 ดวง ลักษณะเป็นรูปดาวดวงใหญ่ 1 ดวง ล้อมรอบด้วยดาวดวงเล็กอีก 4 ดวง

## [แก้] ความหมายในธง

พื้นสีแดง หมายถึง สัญลักษณ์ของการปฏิวัติจีน

ดวงดาวสีเหลือง 5 ดวง ซึ่งเรียงกันคล้ายกับลักษณะแผนที่ประเทศจีน หมายถึง ความเป็นหนึ่งเดียวกันของชาวจีนทั้งประเทศ ภายใต้การนำของพรรคคอมมิวนิสต์แห่งชาติจีน

ดาวดวงใหญ่ หมายถึง ผู้นำแห่งกิจการงานทั้งปวง ได้แก่ พรรคคอมมิวนิสต์แห่งชาติจีน

ดาวดวงเล็ก 4 ดวง มีนัยสำคัญหลายประการ ดังที่เจิงเหลียนซง ผู้ออกแบบธงชาติ ได้อธิบายไว้ดังนี้

- ประชาชนชาวจีนซึ่งขณะนั้นมีราว 400 ล้านคน
- ชนชั้นหลักทั้ง 4 ในสังคม คือ ชนชั้นกรรมกร ชนชั้นเกษตรกร ชนชั้นนายทุนน้อย (หรือเจ้าของกิจการขนาดเล็ก) และชนชั้นนายทุนแห่งชาติ
- กำลังสำคัญของประเทศ 4 ฝ่าย ได้แก่ พรรคการเมืองจากมวลชน ประชาชนทุกหมู่เหล่าในสังคม บุคคลจากทุกวงการ ชาวจีนชนเผ่าต่างๆ ทั้ง 56 ชนเผ่าและชาวจีนโพ้นทะเล
- ประวัติศาสตร์ชนชาติิจีนอันยาวนานกว่า 4,000 ปี

สีเหลือง หมายถึง ชาวจีนซึ่งเป็นหนึ่งในกลุ่มคนผิวเหลือง และประเทศที่มีดินสีเหลืองเป็นผืนแผ่นดินส่วนใหญ่

## [แก้] แหล่งข้อมูลอื่น

- ธงชาติจีน โดย ผู้จัดการออนไลน์
- บิดาแห่งธงชาติจีน โดย ผู้จัดการออนไลน์

ดึงข้อมูลจาก "http://th.wikipedia.org../../../%E0%B8%98/%E0%B8%87/%E0%B8%8A/%E0%B8%98%E0%B8%87%E0%B8%8A%E0%B8%B2%E0%B8%95%E0%B8%B4%E0%B8%88%E0%B8%B5%E0%B8%99.html".

หมวดหมู่: ประเทศจีน | ธงชาติ

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Français
- Italiano
- 日本語
- Polski
- Português
- Suomi
- Nederlands
- Русский
- Svenska
- 中文